މީސްތަކުންނަށް ވުޟޫ ކުރާނޭގޮތް އުނގަންނަވައި ދެއްވަމުން ޢުޘްމާނު ރަޟިޔަ ﷲ ޢަންހު ވިދާޅުވެފައިވެއެވެ. ރަސޫލު صلَّى الله عليه وسلَّم މިފަދައިން ވުޟޫ ކުރައްވަނިކޮށް ތިމަންކަލޭގެފާނު ދެކެވަޑައިގަތީމެވެ. ދެން ޙަދީޘްކުރެއްވިއެވެ. “ތިމަންކަލޭގެފާނު ވުޟޫ މިކުރެއްވިފަދައިން ވުޟޫ ކޮށްފި މީހާގެ އިސްވެދިޔަ ފާފަތައް ފުއްސަވައި ދެއްވާނެތެވެ. ދެން އޭނާ މިސްކިތައް ހިނގާފައިދާ ދިޔުމުގައްޔާއި އޭނާގެ ނަމާދު ކުރުމަކީ އޭނާއަށް އިތުރުވެގެންދާ ޘަވާބެވެ.” مسلم